CELEX: E2015J0003
Language: sk
Date: 2015-10-02 00:00:00
Title: Rozsudok súdu z 2. októbra 2015 vo veci E-3/15 – Liechtensteinische Gesellschaft für Umweltschutz/Gemeinde Vaduz (mesto Vaduz) (Smernica 2011/92/EÚ o posudzovaní vplyvov verejných a súkromných projektov na životné prostredie – článok 11 – Právo na prístup k súdnemu preskúmaniu – Platnosť práva EHP vo vnútroštátnych právnych poriadkoch – Zásady rovnocennosti a účinnosti)

8.12.2016   
            
            
               SK
            
            
               Úradný vestník Európskej únie
            
            
               C 457/11
            
         ROZSUDOK SÚDU
   z 2. októbra 2015
   vo veci E-3/15
   Liechtensteinische Gesellschaft für Umweltschutz/Gemeinde Vaduz (mesto Vaduz)
   (Smernica 2011/92/EÚ o posudzovaní vplyvov verejných a súkromných projektov na životné prostredie – článok 11 – Právo na prístup k súdnemu preskúmaniu – Platnosť práva EHP vo vnútroštátnych právnych poriadkoch – Zásady rovnocennosti a účinnosti)
   (2016/C 457/08)
   Vo veci E-3/15 Liechtensteinische Gesellschaft für Umweltschutz (Združenie Lichtenštajnského kniežatstva na ochranu životného prostredia)/Gemeinde Vaduz (mesto Vaduz) – ŽIADOSŤ o výklad článku 11 smernice Európskeho parlamentu a Rady 2011/92/EÚ z 13. decembra 2011 o posudzovaní vplyvov určitých verejných a súkromných projektov na životné prostredie na Súd EZVO podaná Staatsgerichtshof des Fürstentums Liechtenstein (štátnym súdom Lichtenštajnského kniežatstva) podľa článku 34 Dohody medzi štátmi EZVO o zriadení dozorného úradu a súdu, Súd EZVO v zložení Carl Baudenbacher, predseda, Per Christiansen (sudca spravodajca) a Páll Hreinsson, sudcovia, vyniesol 2. októbra 2015 rozsudok, ktorého výroková časť znie takto:
   
               1.
            
            
               Lichtenštajnské kniežatstvo malo povinnosť transponovať smernicu 2011/92/EÚ v súlade s rozhodnutím Spoločného výboru EHP č. 230/2012 zo 7. decembra 2012 a uplatniť ju na postup posudzovania vplyvov na životné prostredie, o ktoré ide vo veci samej.
            
         
               2.
            
            
               Nie je zlučiteľné s článkom 11 smernice 2011/92/EÚ prijať všeobecné rozhodnutie o posudzovaní vplyvov na životné prostredie a zároveň prenechávať riešenie kľúčových otázok týkajúcich sa vplyvov projektu na životné prostredie, ako napríklad tých, ktoré sú uvedené v článku 5 ods. 3 smernice 2011/92/EÚ, na následné povoľovacie postupy bez toho, že by mali mimovládne organizácie, ktoré podporujú ochranu životného prostredia, prístup k opravným prostriedkom pred súdnym orgánom. Je na vnútroštátnom súde, aby rozhodol, či v tejto veci ide o kľúčové otázky.
            
         
               3.
            
            
               Právo EHP si nevyžaduje, aby sa na neimplementované pravidlá EHP mohlo v štátoch EZVO odvolávať priamo pred vnútroštátnymi súdmi. Z práva EHP však vyplýva, že pri výklade vnútroštátnych predpisov je vnútroštátny súd povinný v čo možno najväčšej miere uplatňovať metódy výkladu uznané vnútroštátnymi právnymi predpismi, aby sa dosiahol výsledok, ktorý sleduje smernica 2011/92/EÚ. Táto povinnosť vzniká dňom, kedy sa príslušný právny akt stane súčasťou Dohody o EHP.
            
         
               4.
            
            
               Vzhľadom na zásady rovnocennosti a účinnosti preto prináleží vnútroštátnemu súdu, aby stanovil všetky opravné prostriedky v prípade porušenia článku 11 smernice 2011/92/EÚ.